PPADB e diretswe go lolamisa tsa theko le thekiso
Mogolwane wa kwadiso ya dikonteraka wa PPADB Rre Bosiame Seomile o tlhaloseditse makhanselara a kgaolo potlana ya Boteti ka diterelo tsa lephata la bone . Rre Seomile o tlhalositse jalo ko phuthegong ya khansele potlana ya Boteti ko Letlhakane ka Mosupologo,a re lephata la PPADB le itebagantse le theko le thekiso ya dithoto tsa puso. Rre Seomile a re maikalelo a lephata la bone ke go bona gore theko le thekiso ke ya boleng ,ee maleba , ditlhwatlhwa tse di maleba,le ka nako. A re dithendara tsa dithoto tse di tshwanang di tshwanetse tsa tshwana le gore batho ba ba di tsenelelang ba tshwanetse ba tsewa ka tekatekanyo e bile go direlwa dilo mo pontsheng . O tsweletse a re gape fa leloko la baba sekasekang dithendara a lemoga gore gona le mongwe yo a mo itseng ka tsela ngwe o tshwanetse a supe gore a seka a tsena mo lekokong le le di sekasekang. Rre Seomile o tlhalositse gore baikopedi ba tshwanetse ba tlhalosediwa ka bongwe ka bongwe gore ga ba kgona jang,gore fa ba paletsweng teng baye go baakanya. A re dingongorego di tshwanetse tsa isiwa pele ga malatsi a le lesome le bone dile mo mokwalong e bile go na le bosupi . A re ba dira thulaganyo ya go baya bagwebi golo gole gongwe goya ka ditirelo tsa bone,a re go tlhoka gore konteraka e bo e kwadisitswe ko PPADB. A re kwadiso e thusa gore ba bone gore a rakoteraka gaana tiro enngwe le gore a a rakonteraka o fiwa tiro ya selekanyo sa gagwe. Rre Seomile a re ba simolodisa lenaneo le lesha la ikopelo mo maranyaneng a segompieno Internet, a re se se tla tokafaletsa Batswana dikgwetlho tse bantseng ba kopana le tsone fa ba batla go kwadisa. E rile a akgela, mokhanselara yoo itlhophetsweng Rre Jeffery Nsiwa a lebogela pego ya PPADB a re ba amule dikitso tse di botlokwa, tse a reng batla di kgaogana le morafe. Rre Nsiwa a re kgang ya maranyane e tla thusa go solarela nako le madi tse e ntseng e le le kgwetlho mo batho baba kwadisang ko PPADB. Mokhanselara wa Mosu Rre Salammu Tsapo a re o solofela gore diphetogo tsa ikwadiso di tla fokotsa sekgele se batho bantseng ba se tsaya . Mokhanselara wa kgaolo ya Khumaga/Moreomaoto Rre Thomas Kgethenyane a re tshenyetso sechaba e teng mo kabong ya dithendara ke gore batho ga ba tshwarwe. Rre Kgethenyane a re kgang ya maranyane e botlhokwa mathata ke gore ba ya go tsenya maranyane a a turang go bo go nna thata gore morafe oa dirise ,gape a re network ga e yo mo mafelong a mangwe. Otsweletse a kopa ba PPADB gore ba anamisetse ditirelo tsa bone kwa setshabeng. BOKHUTLO